Stemtye verleng by vier oorsese punteFoto: Maroela Media Die Onafhanklike Verkiesingskommissie (OVK) het stem-ure by vier internasionale belangekantore verleng vir Suid-Afrikaners wat die Sabbat eerbiedig. Kiesers buite Suid-Afrika se grense trek op 27 April hulle kruisies. “Die besluit om stem-ure by die kantore te verleng kom ná ŉ versoek van die Suid-Afrikaanse Joodse Raad van Afgevaardigdes (SAJBD) om Joodse kiesers tegemoet te kom wat op 26 en 27 April die Sabbat vier,” het die OVK in ŉ verklaring gesê. “Die SAJBD het die vier plekke vir verlengde ure voorgestel gegrond op skattings van waar Joodse kiesers waarskynlik gaan stem.” Die buitelandse kantore waar stemtye tot 23:30 verleng gaan word, is in Londen, Tel Aviv, Los Angeles en New York in die VSA. Jode en Christene eerbiedig die Sabbat as ŉ dag van geloof, waarop daar ook nie gewerk word nie. Kiesers in Suid-Afrika stem op 8 Mei in die algemene verkiesing. Ramadan, Moslems se heilige maand, begin op 8 Mei. Die OVK het Moslem-kiesers gevra om aansoek te doen vir spesiale stemme op 6 en 7 Mei, sou hulle dit verki